# Golduck

### Izvor: Wikipedija

Golduck

Japansko ime | ゴルダック Gorudakku
Redni broj | 55
Generacija | prva
Vrsta | Vodeni
Stupanj | 1. stupanj
Razvio se iz | Psyducka
Razvija se u | -
Razvoj | stjecanjem iskustva
Visina | 1,7 m
Težina | 76,6 kg
Sposobnost | Vlaga (Damp)/Sedmo nebo (Cloud Nine)

Golduck (ゴルダック Gorudakku u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Golducka u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Golduckovo ime vjerojatno je kombinacija engleskih riječi "gold" = zlato, što se vjerojatno odnosi na crveni dragulj na njegovu čelu, i "duck" = patka, što se odnosi na njegovu sličnost s patkama.

## [uredi] Biološke karakteristike

Golduck živi u čistim vodama jezera i rijeka, iako ga se ponekad može vidjeti u obalnim vodama. Golduck je brz i spretan plivač te može preteći i najbrže plivače zbog svojih snažnih nogu i ruku s plivaćim kožicama. Dragulj na njegovu čelu sjaji kada koristi svoje psihičke moći, kao i kada pliva punom brzinom, sugerirajući na to da svoje moći ponekad koristi dok pliva.

Golduck ima plivaće kožice između prstiju nogu i ruku, koje mu pomažu u plivanju kroz rijeke i jezera. Njegovo plavo tijelo posebno je prilagođeno kretanju u vodi, građeno je hidrodinamički da bi smanjilo otpor u vodi dok pliva, dopuštajući mu da dostigne punu brzinu, te istodobno koristi svoj rep kao kormilo. Zbog boje i oblika svog tijela, Golducka se često zamijeni s Kappom, japanskim mitološkim bićem i Golduckovim fizičkim nadahnućem.

Golduck se ponekad pridružuje plivačima u njihovim treninzima, koristeći svoje psihičke moći da bi povećao njihove plivačke sposobnosti. Zabilježeno je i da spašava ljude na morskoj pučini kada su u opasnosti. Glavobolje koje su mučile i ismijavale njegov elementarni oblik, tj. Psyducka, ne muče Golducka, dopuštajući mu da koristi svoje nevjerojatno snažne umne sposobnosti kad god želi.

## [uredi] U videoigrama

Golduck je evoluirani oblik Psyducka, Vodenog Pokémona koji je poprilično čest u svim Pokémon videoigrama. Psyduck se u Golducka razvija na 33. razini. Golducka se može pronaći i u divljini u sve tri regije: Kantu, Johtu, i Hoennu, a može ga se oteti u videoigri Pokémon XD: Gale of Darkness. Golduckovi su glavni aduti njegovi Special Attack i Speed statusi, koji mu dopuštaju brzo korištenje snažnih Vodenih i Psihičkih napada koje može naučiti prirodnim putem. Isto tako, Golduck ima poprilično visok Defense status za jednog Vodenog Pokémona, što ga čini Pokémonom kojeg je teže onesvijestiti. Kao i Psyduck, Golduck isto može koristiti Psihičke napade, unatoč tomu što nije Psihički tip Pokémona.

Golducka često koriste Vođe Dvorana, poput Misty, koja se specijalizirala za Vodene Pokémone, u Pokémon Gold, Silver i Crystal, a kasnije i Whitney, Vođa Dvorane specijalizirana za Normalne Pokémone u Pokémon Stadium 2 videoigri.

Golduckova sposobnost Devetog oblaka (Cloud Nine) blokira vremenske učinke napada kao što su Sunčani dan (Sunny Day) i Ples kiše (Rain Dance). Golduck može naučiti neke moćne napade poput Psihičke (Psychic) za vrijeme uzgajanja i Vodene crpke (Hydro Pump) koju uči prirodnim putem te Ledene napade poput Ledenog udarca (Ice Punch) i Ledene zrake (Ice Beam).

Golduck ima slabost na Travnate i Električne napade, ali je dobar protiv Kamenih, Vatrenih i Zemljanih Pokémona.

## [uredi] U animiranoj seriji

Golduck se prvi put pojavio u jednoj od Orange epizoda, u kojoj je Misty bila uvjerena da je njen Psyduck evoluirao u Golducka. Misty sreće Pokémon trenericu Marinu, koja, poput nje same, teži tomu da postane najbolja trenerica Vodenih Pokémona, te Misty pristaje na borbu s njom. Tijekom borbe, Misty primjećuje da i Marina ima Psyducka, iako je Marinin Psyduck poslušniji i korisniji od Mistyjina koji je odsutan i pravi cmizdravac. Mistyjin Psyduck tijekom borbe nestane, i biva zamijenjen Golduckom, što navodi Misty do zaključka da je njen Psyduck evoluirao. Doduše, nakon neuspješnog pokušaja Tima Raketa da ukradu Mistyjine i Marinine Pokémone, Misty otkrije da se njen Psyduck skrivao u njezinu ruksaku, te da Golduck zapravo nije njen, nego divlji, koji se samo volio praviti važan pred djevojkama. Na kraju epizode, Misty povuče paralelu između Golducka i Brocka, Pokémon uzgajivača koji se uvijek raznježi u društvu lijepih djevojaka, komentirajući da je "Golduck samo Pokémon verzija Brocka".

Golduck je imao još brojnih pojavljivanja u animiranoj seriji kao i u Pokémon filmovima. U filmu Pokémon: Mewtwo Strikes Back, Golducka dovede njegov trener na otok na kojem prebiva Mewtwo. Mewtwo kasnije otme i klonira Golducka uz brojne druge Pokémone koji su dovedeni da izazovu Mewtwoa. Klonirani Golduck poslije se ponovo pojavljuje u filmu Pokémon: Mewtwo Returnes.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../g/o/l/Golduck.html"

Kategorija: Vodeni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Español
- Suomi
- Italiano
- 日本語
- 한국어
- Polski
- Português